وقع اغمى عليه و الفتاه خافت و جريت اما عند ميرنا ف اتصلت بوالده

ميرنا : الو يا عمى

محمد بقلق: ايوه يا ميرنا في حاجه ولا ايه

ميرنا : لحظه اتاكد

نزلت لتجس نبضه

ميرنا : الحمد لله عايش

محمد : مين اللى لسه عايش

ميرنا : عمى تعالى وحضرتك هتعرف ابنك عمل ايه و انا عملت ايه

محمد : شكلكو عملته مصيبه ربنا يستر انا جاى

كان ياسر  الدم بينزل من دماغه هى دخلت الى المطبخ اتت و معها طبقه في مياه و علبه البن

حطت على الجرح بن بعض ثوانى كبت عليه المياه

افاق ياسر: اه يدماغى

ميرنا بهدوء : بصلي انت شايفنى كويس ولا مزغلله قدامك

ياسر  بعض تركيز : شايفك زى القرده اهو

ميرنا : قرده ...اتاكد برده طب انا اسمى ايه

ياسر : ميرنا ام اربعه و اربعين

ميرنا بارتياح : الحمد لله ..خليك زى ما انت اوعى تتحرك

راحت جابت علبه اسعافات الاوليه

ياسر : انتى بتعملى ايه

ميرنا : تعرف تسكت ...اسكت

ياسر : حاضر

عقمت جرح دماغه  عندما انتهت جاء محمد و هو يتصنع عدم معرفه ما حصل

 محمد : ايه في ايه يا ميرنا

حكت له كل حاجه

محمد : يستاهل اكتر من كدا .....ثم وجه كلامه لياسر : وانا معرفتش اربيك

ياسر : ولله يا بابا انا من الشركه لهنا من هنا لشركه و كمان انت اللى قولتلى انها عايزه اول حد يشوفنى

محمد : ايوه و هى قالتلى انها عايزه تشوف مراتك

ميرنا : لحظه كدا انا تهت انا مش فهمه حاجه هو مفرض يجيب مين

ياسر : انا جبتها بالفعل البت اللى كانت معايه ...اومال هى فين

محمد : قعده برا خايفه تدخل

ياسر : اكيد من اللى حصل

ميرنا باحراج : يعنى انا فهمت غلط

ياسر : ايوه يا ختى ياريت ياشيخه كنت مت في ايدك عشان تتحبسي

ميرنا : ولله انت تستاهل اساسا و كمان انت لو كنت فهمتنى براحه و مضربتنيش مكنش حصل كل ده

محمد : اسكتو بقى انتو الاتنين انا هخرج اجيبها اجى الايكم ساكتين مفهوم

ميرنا و ياسر : حاضر

خرج محمد

ميرنا : اسمع بقى احنا لسه بدري معانه اوى عقبال منتطلق يعنى لسه فاضل ١١شهر و ٣اسابيع يعنى عقبال ما نتطلق و فضلنا على الحال ده هنكون لاما في الترب تحت التراب  لاما في العنايه المركزه  احنا نبقى صحاب عشان المركب تمشي و انا عرفه انك هترفض و هتقول ....

ياسر : انا موافق يا ام اربعه و اربعين

ميرنا : اشطا يا ابو الصحاب ...هىاسمها ايه اختك

ياسر : نانسي

ميرنا : واو اسمها حلو

دخل محمد و معه نانسي

محمد : نانسي دى ميرنا مرات ياسر لكن ذي ما قولتلك و اللى شوفتى ده كان عادى خالص

نانسي : كدا ياسر اخويا هيكون في الرعايه

ميرنا : مش هو لوحده بصي ايده لحد دلوقى معلمه في وشه

ياسر و هو ينحنى لها : و انتى كنتى هتموتينى يا ام اربعه و اربعين

ميرنا : بس انت اللى بدات على فكرا

ياسر : و انتى بطلى لسان الطويل ده

محمد : بااااااااااس بقى على العموم في حفله هتكون في بيتى هيكون فيها رجال اعمال و ناس مهمه الاسبوع الجاى و لازم تكونه موجود

ياسر : بابا معلش ممكن كلمه لوحدنا

ذهبه بعيد عن ميرنا

ياسر : بابا انت عارف ان ميرنا فقيره حتى هى عرضت اننا نكون صحاب انا وافقت عشان اريح دماغى منها  لكن انا ...

محمد : ياسر انسي كلمه فقيره دى ..انت عارف يا ياسر انا جوزتهالك ليه عشان محترمه و انا كنت فاكرها بتبص للفلوس زى بقيت البنات لكن هى لا انا لما قابلتها قولتلها تجوزك مقابل ٢مليون جنيه عارف هى عملت ايه لمت عليه امه لا اله الله و اضربت ساعتها و اتكلمت معاها و وريتها الفلوس كمان لكن برده موافقتش ابوها اديته مليون بس و وافق  ...انا عرفت انها واحده مش بتبص للفلوس و انا ملاحظ انك كل شويه بتعايرها بالفقيره و هى سكته محدش بيختار مستوى حط نفسك مكانها يا ياسر انت لو كنت فقير و هى غنيه شوف بقى لو حد قالك يا فقير هتعمل ايه

ياسر :.......

محمد : فكر في كلامى كويس انسى الكلمه دى و صاحبه اعتبرها جارتك شاركها في الكلام ناقشه اتكلم معاها بدل ما تعيرها فرحها على الاقل سيب زكرى الصحوبيا

عند ميرنا و نانسي كانه يتكلمه و يضحكون مع بعضهم

ميرنا : انا حبيتك اوى ..تعرفى انك مش زى اخوكى انتى عسليا

نانسي : و انى كمان ... اخويه لو تعرفى هتلاقى طيب جدا

ميرنا : ده عبيط كل شويه بيقولى يا فقيره و انا بقوله ماشي يا غنى

نانسي : بارد و انا لو مكانك كنت قتلته

ياسر : يلا يا رغايه يا ام اربعه و اربعين عشان هنروح ڤيلا بابا

ميرنا : اشطا يلا يسطا

يُتبع ..